SKITSOFRENIA+(Noora+S,+Noora+Karhu,+Jenna+Komulainen)

=SKITSOFRENIA (Noora Saukkonen, Noora Karhu, Jenna Komulainen)=

Skitsofrenia Seurassa 10.11.2011 julkaistu artikkeli kertoo, kuinka 36-vuotias Kreeta kertoo elämästään äidin skitsofrenian varjossa. Äitinsä kanssa vietetty lapsuus oli Kreetalle elämänsä rankinta aikaa. Äiti oli muun muassa uhannut hypätä koskeen ja toteuttikin sen myöhemmin, raaputtanut Kreetan kasvot koulukuvasta ja sanonut naapurin tehneen sen, sekä niellyt hakaneuloja, pesupulveria ja lääkkeitä. Kreetan äidillä oli ilmennyt oireita jo Kreetan ollessa alle kouluikäinen ja äidillä todettiin lopulta jäännösskitsofrenia, vaikka hän oli aiemminkin käynyt sairaalahoidossa tekojensa vuoksi. Myös Kreetan kehitysvammaisella siskolla ilmeni skitsofrenian aggressiivisia oireita, kerran hän oli kuristaa Kreetan hengiltäkin. Kreeta ja hänen veljensä ovat myöhemmin miettineet, kuinka he selvisivät hengissä ”peikkoperheessä”. Sekä äiti, että kehitysvammainen sisko joutuivat laitoshoitoon. Kreeta sai 16-vuotiaana lapsen aborttiin painostamisesta huolimatta, ja työskentelee nykyään lähihoitajana psykiatrisella osastolla. Nyt Kreetan äiti on 62-vuotias, elää palvelutalossa ja hänen oireensa ovat lieventyneet, vaikka eivät vielä kokonaan olekaan hävinneet. Hän saattaa edelleenkin kuulla harhoja tai luulla olevansa palvelutalossa töissä. Vaikka Kreetan koettelemuksen ovat olleet kovat, tekstistä näkyy, että hän ei kuitenkaan kadu mitään eikä hän haluaisi muuttaa menneisyyttään. Hänen elämänsä on nyt hyvällä mallilla lapsuuden kokemuksista huolimatta.

Skitsofrenia on yleensä nuorella aikuisiällä alkava monimuotoinen psykoosisairaus. Skitsofrenialla tarkoitetaan psykoositilaa, jossa tietoisuuden tila on muuntunut. Ihminen ei pysty arvelemaan mikä on totta ja mikä mielensisäistä harhaa. Ihmisen ajattelu vääristyy ja aistiharhat ovat tyypillisiä oireita ja joskus saattaa ilmetä myös harhaluuloja.

Yleisimpiä oireita:
 * taantuminen aiemmalta toimintatasolta
 * sosiaalisen toimintakyvyn lasku
 * äkkinäiset mielentilan vaihtelut
 * apaattisuus, puheen niukkuus, tunteiden latistuminen
 * harha-aistimukset, joista yleisimpinä ääniharhat
 * harhaluulot
 * tarkkaavaisuuden ja keskittymisen ongelmat
 * tiedon käsittelyn, uuden oppimisen ja kielellisen muistin ongelmat
 * masennus, itsetuhoisuus.

Skitsofreniaan liittyy usein oireettomia jaksoja ja vastaavasti myös vaikeita psykoottisia jaksoja.

Syyt: Skitsofrenia puhkeaa usein varhaisella aikuisiällä, kun nuoren pitäisi itsenäistyä, kouluttautua ja muuttaa pois kotoa. Sairauden syyt ovat pääosin biologisia ja liittyvät aivojen kehityksen poikkeavuuksiin. Perinnöllinen alttius lisää skitsofrenian riksiä. Jos toinen vanhemmista sairastaa skitsofreniaa, on lapsella 10 prosentin todennäköisyys sairastua siihen. Jos taas molemmat vanhemmista sairastaa skitsofreniaa, lapsi sairastuu noin 40 prosentin todennäköisyydellä.

Hoito: Skitsofreniaa hoidetaan ensisijaisesti antipsykoottisilla lääkkeillä eli neurolepteillä. Lääkkeet tehoavat oireisiin hyvin yksilöllisesti ja joskus siitä ei ole juuri lainkaan apua potilaalle. Neuroleptien pitkäaikaiskäyttöön liittyy kuitenkin huomattavia terveysriskejä kuten esimerkiksi aivojen kutistuminen, väsymys, lihominen, pakkoliikkeet, muistin ja päättelykyvyn heikkeneminen, kömpelyys, näköhäiriöt, huimaus, rauhattomuus, ihottumat. Niillä on myös työ- ja toimintakykyä, sekä elämänlaatua heikentävät haittavaikutukset. Skitsofreniaan löytyy myös muita hoitokeinoja kuin lääkitys. Esimerkiksi psykososiaalinen hoito; tukea antavat keskustelut, toimintaterapia, tietoa sairaudesta ja sen hoitamisesta, sekä perheinterventioita. Skitsofrenian historiallisista hoidoista on käytössä enää lähinnä eristys eli turvahoito ja sänkyyn sitominen eli lepositeet. Toisinaan myös sähköshokit, joita kutsutaan nykyään sähköhoidoksi.

Äänestysväite: Skitsofreniaa tulisi hoitaa pelkästään psykoterapeuttisin ja psykososiaalisin hoitokeinoin, eikä ollenkaan lääkkeillä niiden haitallisten sivuvaikutuksien ja suurien terveysriskien vuoksi. //Kreetan tarina on raju. Vielä kiinnostaisi millä keinoilla hän pystyi tilanteestaan eteenpäin selviämään ja päätymään vielä onnelliseksi kokemaansa elämään. Skitsefrenian pahoja vaikutuksia sairastavan läheisiin tulee hyvin esille.//